ครม.ไฟเขียวกฟผ.ดำเนินโครงการโรงไฟฟ้าบางปะกงมูลค่าลงทุน 3.39 หมื่นลบ.
ครม.ไฟเขียวกฟผ.ดำเนินโครงการโรงไฟฟ้าบางปะกงมูลค่าลงทุน 3.39 หมื่นลบ.
4 เม.ย. 2560

พล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบให้การไฟฟ้าฝ่ายผลิตแห่งประเทศไทย (กฟผ.) ดำเนินโครงการโรงไฟฟ้าบางปะกง (ทดแทนเครื่องที่ 1-2) ในวงเงินลงทุนรวม 33,942.65 ล้านบาท โดยอนุมัติการเบิกจ่ายงบประมาณลงทุนประจำปี 2559 สำหรับโครงการฯ รวมเป็นเงินทั้งสิ้น 3,066.97 ล้านบาท โดยแหล่งเงินลงทุนโครงการฯ เห็นควรให้กฟผ. พิจารณาจากเงินรายได้ของ กฟผ.เป็นหลัก เนื่องจาก กฟผ.มีผลประกอบการที่ดีและมีกำไรสุทธิอย่างต่อเนื่อง
นอกจากนี้ ในมอบหมายให้กระทรวงพลังงาน กำกับ กฟผ.ให้ดำเนินโครงการตามขั้นตอนของกฎหมายและระเบียบที่เกี่ยวข้องอย่างเคร่งครัด โดยเฉพาะการดำเนินการด้านสิ่งแวดล้อม รวมทั้งสร้างความเข้าใจและการประชาสัมพันธ์โครงการให้ประชาชนในพื้นที่ทราบ เพื่อให้เกิดความร่วมมือและลดการต่อต้าน